**Salacgrīvas Mūzikas skolas pašnovērtējuma ziņojums**

|  |  |
| --- | --- |
| Salacgrīvā, 2023.gada 31.oktobrī |  |
| (vieta, datums) |  |

SASKAŅOTS

|  |  |  |
| --- | --- | --- |
| Limbažu novada Izglītības pārvaldes vadītāja | | |
| (dokumenta saskaņotāja pilns amata nosaukums) | | |
|  |  | Valda Tinkusa |
| (paraksts)\* |  | (vārds, uzvārds) |
| Datums skatāms laika zīmogā |  |  |
| (datums) |  |  |

1. **Izglītības iestādes darbības pamatmērķi un prioritātes**
   1. Izglītības iestādes misija – nodrošināt novada bērniem un jauniešiem pieejamu, kvalitatīvu un uz radošumu vērstu profesionālās ievirzes izglītību mūzikā, radot vidi patriotiskas, brīvas, sabiedriski aktīvas, atbildīgas un radošas personības izaugsmei.
   2. Izglītības iestādes vīzija par izglītojamo – muzikāli izglītota, radoša, atbildīga un izglītota personība, kura piedalās mūzikas kultūras dzīves norisēs, atbilstoši savām spējām.
   3. Izglītības iestādes vērtības cilvēkcentrētā veidā – mūsdienīgums, profesionalitāte, pozitīva sadarbība un attieksme, radošums, droša un veselīga vide.
   4. 2022./2023. mācību gada darba prioritātes un sasniegtie rezultāti:

|  |  |  |
| --- | --- | --- |
| Prioritāte | Sasniedzamie rezultāti kvantitatīvi un kvalitatīvi | Norāde par uzdevumu izpildi (Sasniegts/daļēji sasniegts/ Nav sasniegts) un komentārs |
| Nr.1 Izglītojamo vecāku līdzdalības paaugstināšana mācību procesā un skolas darba norisēs. | 1. kvalitatīvi –  * vecāki izprot mācību procesa un vērtēšanas kārtību un sistēmu mūzikas skolā. | Sasniegts.   * Visiem vecākiem ir pieejama skolvadības sistēma E-klase, kurā tiek atspoguļoti izglītojamo vērtējumi, pārbaudījumu vērtēšanas kritēriji un izvērtējums E-klasē ir pieejama arī skolas mācību sasniegumu vērtēšanas kārtība. |
|  | 1. kvantitatīvi –  * Mācību gada sākumā ir notikušas nodaļu vecāku sapulces; * Katrs pedagogs mācību gada laikā noorganizē vismaz 1 klases audzēkņu koncertu un sniedz atklāto nodarbību; * II semestrī tiek organizēta “Vecāku nedēļa”, kuras laikā iespējams apmeklēt atklātās nodarbības, koncertus, kā arī īpašu vakaru vecākiem. * Skolas pasākumus apmeklē vismaz 80% vecāku. | Daļēji sasniegts.   * Mācību gada sākumā notika nodaļu vecāku sapulces, kurās kopumā piedalījās 65% izglītojamo vecāku. * Klavierspēles pedagogi organizēja savus klases koncertus, kurus apmeklēja visi vecāki, bet netika iekļautas atklātās nodarbības. * Skolas pasākumos ( koncertos) tiek iesaistīti visi izglītojamie, 2022./2023.mācību gadā vismaz 2 pasākumus, kuros piedalās mūzikas skolas audzēkņi, ir apmeklējuši 90% vecāku. |
| Nr.2 Atbalsts ikviena izglītojamā kā individuālas personības izaugsmei, atbilstoši katra spējām. | 1. kvalitatīvi –  * Ir izveidota prasmju diagnostikas sistēma. Pedagogi, izmantojot formatīvo un diagnosticējošo vērtēšanu, nosaka katra izglītojamā vajadzības, sniedz atbalstu un attīsta katra izglītojamā individuālās spējas. | Sasniegts.   * Vērotajās mācību stundās 100% pedagogu izmanto dažādas diagnosticējošās un formatīvās vērtēšanas metodes, ātri reaģē uz izglītojamā individuālajām vajadzībām. |
|  | 1. kvantitatīvi –  * skolā tiek organizēti konkursi ( gan instrumenta spēlē, gan mūzikas teorijā), kuros ir iespējas piedalīties vismaz 90% audzēkņiem; * Skolā ir pieejams atbalsts talantīgajiem izglītojamajiem, gatavojot konkursiem, kā arī izglītojamajiem ar zemākiem mācību sasniegumiem vai īpašām vajadzībām. | Daļēji sasniegts.   * Klavierspēles nodaļā tika organizēti 2 skolas mēroga konkursi un vairāki koncerti, kuros piedalījās visi izglītojamie. Līdzīgi pasākumi būtu ieteicami arī mūzikas teorijā un pūšaminstrumentu/ sitaminstrumentu spēlē. * 90% izglītojamo apliecina, ka jūtas piederīgi mūzikas skolai un zina, kur un kā var saņemt nepieciešamo atbalstu. * Pedagogi strādā papildus ar izglītojamajiem, kurus gatavo konkursiem vai kuriem ir nepieciešams atbalsts sasniegumu uzlabošanai. |
| Nr.3  Veicināt pedagogu savstarpēju sadarbību un starppriekšmetu saiknes stiprināšanu. | 1. kvalitatīvi –  * ir izstrādās materiāls, kas nosaka vienotas terminoloģijas ( jēdzienu) lietošanu mācību procesā; * Stundu vērošanas izvērtēšanā tiek pārrunāti labās prakses piemēri un noteiktas redzamākās problēmas, kuras kopīgi tiek risinātas, iekļaujot uzdevumus visos mācību priekšmetos; * Sadarbības rezultātā uzlabojas izglītojamo prasmes iegūtās zināšanas pielietot dažādos mācību priekšmetos. | Daļēji sasniegts.   * Ir noteikta un tiek lietota vienota terminoloģija; atsevišķos priekšmetos ir izvirzīti un tiek realizēti konkrēti uzdevumi, kuros tiek apvienotas izglītojamo zināšanas mūzikas teorijā un specialitātē, taču to būtu nepieciešams ieviest kā sistēmu visos priekšmetos. |
|  | 1. kvantitatīvi –  * katrs pedagogs ir piedalījies vismaz vienas sava kolēģa stundu vērošanā;   ir notikušas pedagogu sanāksmes, kurās pedagogi vienojas par vienotu terminoloģijas lietojumu, izvirza prasmes, kuras kopīgi attīstīt, pārrunā vienojošo un atšķirīgo mācību gadā plānā;   * Pedagogi ir izveidojuši vismaz 2 pasākumus izglītojamajiem mācību gada laikā, kur būtu apvienotas prasmes un zināšanas mūzikas teorijā un specialitātē. | Daļēji sasniegts.   * Pedagogu noslodžu dēļ visiem kolēģiem nav bijusi iespēja piedalīties stundu vērošanā, taču kopīgi izvirzītās attīstāmās prasmes pedagogi turpina un attīsta savos mācību priekšmetos, regulāri savstarpēji pārrunājot sasniegtos rezultātu. |

1. **Kritēriju izvērtējums** 
   1. Kritērija “Izglītības turpināšana un nodarbinātība” stiprās puses un turpmākas attīstības vajadzības

|  |  |
| --- | --- |
| Stiprās puses | Turpmākās attīstības vajadzības |
| Mūzikas skolā nav izglītojamo ar zemiem mācību sasniegumiem.  Dažkārt ( ne katru gadu), atbilstoši izglītojamā fiziskajai attīstībai un vajadzībām, tiek mainīts instruments specialitātē.  Ja ir vērojamas problēmas kādas konkrētas tēmas apguvē, atbalsta sniegšanā iesaistās visi attiecināmie pedagogi. | Uzlabot izglītojamo sekmes mūzikas teorētiskajos priekšmetos vidējā vecumposmā. |
| Pedagogi uztur saikni ar izglītojamajiem, kuri turpina mācības nākamajā mūzikas izglītības pakāpē, lai iegūtu informāciju par to, kā mūzikas skolā iegūtās prasmes un zināšanas tiek pielietotas un ir noderīgas mūzikas vidusskolā.  Mūsu skolas izglītojamie nākamajā izglītības pakāpē ir iestājušies ar labiem, ļoti labiem un pat izciliem rezultātiem | Turpmāk būtu nepieciešams izveidot aptauju par mācību procesu mūzikas skolā un tā novērtējumu, kur savu viedokli sniegtu visi absolventi, ne tikai tie, kuri turpina apgūt mūzikas izglītību. |
| Mūzikas skolā mācības katru gadu pārtrauc tikai daži izglītojamie, kuriem kā iemesli minami dzīvesvietas maiņa vai pārāk liela noslodze, izvēloties citas jomas profesionālās ievirzes izglītību (izglītojamie paralēli mācās arī sporta un/vai mākslas skolā). |  |
| Lielākā daļa pedagogu muzicē dažādos amatiermākslas un profesionālajos kolektīvos ( ir diriģenti, koncertmeistari, mūziķi), līdz ar to, izglītojamajiem ir iespējas redzēt savus pedagogus arī praktiskajā muzicēšanā. Tas sniedz priekštatu par plašajām karjeras iespējām.  Trešā daļa skolas pedagogu ir mūzikas skolas absolventi. | Rīkot mūzikas skolā karjeras dienas, kur skolas absolventi sniegtu koncertus ( priekšnesumus), pastāstītu par savas karjeras veidošanos un mūzikas skolas nozīmi viņu dzīvē. |
| Skola organizē mācību ekskursijas uz koncertiem, operas, baleta izrādēm, muzejiem. Šo iespēju izmanto vismaz 80% skolas audzēkņu. |  |
| Skolas vecāko klašu audzēkņi muzicē pilsētas pūtēju orķestrī, kurā spēlē arī skolas absolventi. |  |
| Izglītības iestādē ir izveidots skolas absolventu reģistrs, kurā atspoguļota informācija par absolventiem, izvēlēto specialitāti un beigšanas gadu. | Turpināt pilnveidot absolventu reģistru, apzināt informāciju par visiem absolventiem, kuri turpinājuši izglītību nākamajā mūzikas izglītības pakāpē, muzicējuši vai muzicē kādā kolektīvā, darbojas kādā ar mūziku saistītā sfērā. |

* 1. Kritērija “Mācīšana un mācīšanās” stiprās puses un turpmākas attīstības vajadzības

|  |  |
| --- | --- |
| Stiprās puses | Turpmākās attīstības vajadzības |
| Izglītības iestādē ir izstrādāta sava stundu vērošanas lapa. Tās izstrādē piedalījās visi skolas pedagogi. |  |
| 2022./2023.mācību gadā ir veikta 70% pedagogu stundu vērošana.  Stundu vērošanā iegūtie dati apliecina, ka 100% pedagogu mācību procesu, metodes, saturu un tā apguves secību pielāgo atbilstoši katra izglītojamā spējām. Pedagogi spēj ātri reaģēt uz izglītojamā sagatavotības līmeni stundai.  80% pedagogu un izglītojamo stundā sniedz viens otram atgriezenisko saiti.  70% pedagogu stundā realizē skolā noteiktās mācību darba prioritātes.  95% izglītojamo ir stundai motivēti, strādā ar interesi, brīvi komunicē, izprot stundas sasniedzamo rezultātu. | Turpināt veikt stundu vērošanu.  Izstrādāt sistēmu un grafiku pedagogu savstarpējai stundu vērošanai, kas pedagogu lielās noslodzes dēļ ne vienmēr ir iespējams.  Mācību un audzināšanas darbā vairāk uzmanības pievērst un uzdevumos iekļaut skolas darba prioritātes. |
| Skolai ir izstrādāta sava mācību sasniegumu vērtēšanas kārtība. Tā ir pieejama skolvadības sistēmā “E-klase”.  Visiem pedagogiem un izglītojamajiem tā ir zināma un saprotama. Lielākā daļa to arī ievēro. | Turpināt pilnveidot mācību sasniegumu vērtēšanas kārtību un veidot sistēmu, kas atspoguļotu katra izglītojamā individuālo izaugsmi un attīstību. |
| Iesaistoties visiem pedagogiem, ir izstrādāti kritēriji katram mācību pārbaudījumam instrumenta spēlē. Pēc katra pārbaudījuma rezultāti un kritēriji tiek izvērtēti un noteikti nepieciešamie uzlabojumi. 90 % pedagogu atzīst, ka šāda vērtēšanas sistēma ir daudz pārredzamāka un sniedz objektīvu vērtējumu.  Mācību pārbaudījumu izvērtējums kritērijos E-klasē ir redzams gan izglītojamajiem, gan vecākiem. | Turpināt pilnveidot mācību pārbaudījumu vērtēšanas sistēmu, izstrādāt kritērijus visos mācību priekšmetos. |
| Pedagogi ikdienā regulāri dalās ar labās prakses piemēriem mācību vielas apguves un audzināšanas darbā. |  |

* 1. Kritērija “Izglītības programmu īstenošana” stiprās puses un turpmākas attīstības vajadzības

|  |  |
| --- | --- |
| Stiprās puses | Turpmākās attīstības vajadzības |
| VIIS ir ievadīta visa nepieciešamā informācija par izglītības iestādi un tās īstenotajām izglītības programmām. |  |
| Mūzikas skolā, piedaloties visiem pedagogiem, ir izstrādātas savas mācību priekšmetu programmas, kuras vismaz reizi gadā tiek aktualizētas nodaļu sēdēs, ņemot vērā mācību sasniegumu semestra un gada izvērtējumu, plānotos pasākumus, konkursus, izglītojamo individuālās vajadzības. Nereti izmaiņas priekšmetu programmās tiek piemērotas konkrētai klasei vai specialitātei. |  |
| 90% pedagogu sadarbojas savā starpā, kopīgi plāno mācību darbu, veido pasākumu plānu, ir vienota izpratne par mācību saturu un tā kvalitāti.  Specialitāšu pedagogiem, sadarbojoties ar mūzikas teorijas skolotāju, ir izveidota vienotas mūzikas terminoloģijas lietošanas sistēma, kura ir zināma visiem pedagogiem. | Turpināt ieviest mūzikas terminoloģijas lietošanas sistēmu ikdienas darbā. Veicināt izglītojamo prasmes mūzikas teorētiskajos priekšmetos iegūtās zināšanas pielietot specialitātē. |
| Novembrī skolā katru gadu tiek organizēts latviešu mūzikas koncerts, kur visi pedagogi ievēro vienotu tematiku skaņdarbu izvēlē ( latviešu mūzika). Tāpat kopīgi tiek veidoti Ziemassvētku koncerti.  100% pedagogu un vecāku apliecina, ka skolas pasākumi ir kvalitatīvi, pārdomāti. Tie iekļaujas mācību procesā un sniedz visiem izglītojamajiem iespējas uzstāties un piedalīties. | Veicināt pedagogu iniciatīvu pasākumu organizēšanā, veidošanā. |
| Izglītības iestādes darba organizācija pamatā ir pielāgota vispārizglītojošo skolu stundu sarakstiem un skolēnu un satiksmes autobusiem. Plānojot stundu sarakstu, tiek ņemts vērā arī izglītojamo vecumposms, attālums līdz dzīvesvietai, transporta iespējas, individuālās vajadzības. Stundu grafiks nereti tiek pielāgots arī citām ārpusskolas aktivitātēm.  Mūzikas skolai ir ļoti laba sadarbība ar vidusskolu un mākslas skolu, tāpēc, iespēju robežās, darbs tiek plānots arī, ņemot vērā iepriekš minēto iestāžu pasākumu un darba plānu. |  |

1. **Informācija par lielākajiem īstenotajiem projektiem par 2022./2023. mācību gadā**

Īstenots Limbažu novada pašvaldības bērnu un jauniešu nometņu līdzfinansēšanas projekts, kurā tika gūts atbalsts nometnes “Salacgrīvas Mūzikas skolas radošās meistarklases – “Ielādē mūziku-2023”” organizēšanai augustā. Nometne šajā gadā notika jau 9.reizi. Tā ik gadu pulcina ap 40 – 60 mūzikas skolas audzēkņu.

1. **Informācija par institūcijām, ar kurām noslēgti sadarbības līgumi**

Sadarbības līgumi 2022./2023.mācību gadā netika noslēgti.

1. **Citi sasniegumi un izglītības iestādei būtiskā informācija**
   1. Sasniegumi skolas mācību programmu noslēguma pārbaudījumos.

Pēc izglītojamo mācību sasniegumu izvērtējuma par skolas mācību programmu noslēguma pārbaudījumiem, secināts, ka visi vērtējumi ir optimālā līmenī. Labāki rezultāti tika uzrādīti specialitātes priekšmetos un kolektīvajā muzicēšanā, kur vidējais pārbaudījuma rezultāts bija 8 ( astoņas) balles. Nedaudz zemāki mācību sasniegumu vērtējumi ir teorētiskos priekšmetos - vidēji 6,8 ( sešas komats astoņas) balles. Specialitātē repertuārs tiek piemērots katra izglītojamā spējām, vecumam, fiziskajai attīstībai un prasmēm, un, tā kā tas ir individuāls mācību priekšmets, operatīvāk ir iespējams diagnosticēt nepieciešamos uzlabojumus. Mūzikas teorētiskajos priekšmetos noslēguma darbs iever plašu zināšanu un prasmju kopumu, taču nereti izglītojamajiem pietrūkst sistemātiska mājas darba, kas ļautu sasniegt labākus rezultātus.

* 1. Skolas lepnums ir profesionāli, radoši un aktīvi pedagogi, kuri muzicē un koncertē ne tikai kopā ar audzēkņiem, bet arī paši ir lieliski izpildītājmākslinieki. Mūsu pedagogi ir mūziķi “Latvijas Nacionālo bruņoto spēku Štāba orķestrī”, “Latvijas Radio bigbendā”. Skolas pedagogi vada Salacgrīvas pilsētas pašdarbības kolektīvus vai ir to dalībnieki. Sitaminstrumentu spēles pedagogs ir viena no “Latvijas sitaminstrumentālistu – pedagogu asociācijas” dibinātājiem un biedriem. Pedagogi ar savu profesionalitāti un cieņpilno attieksmi pret darbu un izglītojamajiem sniedz motivāciju un iedvesmu jaunajiem mūziķiem. Skolas pedagogu sastāvā ir seši absolventi.
  2. Izglītības iestādes pasākumi un koncerti tiek veidoti tā, lai visa mācību gada laikā iespēja uzstāties būtu katram izglītojamam. 1.-2.klašu klavierspēles audzēkņiem tiek veidots konkurss “Taustiņu pavasaris”*.* Visi pūšaminstrumentu un sitaminstrumentu spēles izglītojamie spēlē skolas orķestrī, vecāko klašu audzēkņi muzicē arī pilsētas pūtēju orķestrī “Enkurs”. Skolai ir arī lieliska sadarbība ar pilsētas un apkārtējās teritorijas kultūras un izglītības iestādēm, kurās mūzikas skolas audzēkņi sniedz koncertus.

1. **Informācija par izglītības iestādes akreditācijā vai izglītības iestādes vadītāja novērtēšanā norādīto uzdevumu izpildi (ja attiecināms).**

Informācija par izglītības iestādes vadītāja novērtēšanā norādīto uzdevumu izpildi.

|  |  |
| --- | --- |
| **Uzdevumi** | **Norādes par izpildi** |
| Nepieciešams sadarbībā ar pašvaldību pabeigt skaņu izolējošo vairogu uzstādīšanu orķestra un sitaminstrumentu klasēs, tādējādi nodrošinot atbilstošus apstākļus blakus telpās. | Izpildīts.  Ir iegādāti skaņu slāpējošie paneļi, kuri izvietoti orķestra zāles griestos un sitaminstrumentu klasē pie sienām. |
| Sadarbībā ar dibinātāju līdz 2023.gada 31.augustam precizēt izglītības iestādes un izglītības programmu īstenošanas kvalitātes mērķus. | Izpildīts.   * Izglītojamo vecāku mērķtiecīga iesaiste, ieinteresētība un līdzdalība sava bērna mācību procesā un norisēs mūzikas skolā. * Izglītojamo prasmju un talanta attīstīšana atbilstoši katra audzēkņa individuālajām spējām un vajadzībām, sniedzot arī nepieciešamo atbalstu. * Informāciju tehnoloģiju, mācību līdzekļu un mūzikas instrumentu kvalitatīvs un pietiekams nodrošinājums mācību procesa pilnvērtīgai realizēšanai, atbilstoši programmu prasībām. |

Salacgrīvas Mūzikas skolas direktore (paraksts\*) Katrīna Žibala